en gl es gl de gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl pt ca gl es pt en es
Os filmes de Márta Mészáros chegan ás salas españolas
O ciclo á directora húngara co que inicia andadura a distribuidora de cinema restaurado LOST & FOUND poderá verse en setembro na Filmoteca de Catalunya, Cineteca Madrid e NUMAX. Máis tarde proxectarase noutras prazas como Tabakalera, o IVAC ou a Filmoteca de Galicia.
Retrospectiva á primeira muller en gañar o Oso de Ouro
A laureada cineasta conta cunha extensa filmografía dende os anos cincuenta ata os nosos días. LOST & FOUND presenta os 12 filmes que hai restaurados e dixitalizados nesta altura.
A triloxía autobiográfica sobre a tumultuosa Hungría dos cincuenta
Nos anos oitenta Mészáros estreou tres fitas baseadas nos recordos da súa adolescencia e mocidade. Nelas relata como chegou a Budapest logo da Segunda Guerra Mundial, as súas experiencias de estudante en Moscova e as realizacións dos seus primeiros documentais nun enrarecido ambiente político que culminou coa invasión soviética de Hungría en 1956.
O parto que escandalizou alén do pano de aceiro e seduciu á crítica occidental
Con Nove meses Mészáros gañou o premio da crítica en Cannes. A representación realista das relacións extramaritais, da violencia machista ou dun nacemento foi rexeitada no seu país, mentres conquistaba ao público do Oeste. É un dos seus filmes máis logrados.
Unha ópera prima na que xa estaba todo
A rapariga foi o primeiro traballo longo de ficción da súa directora. A experimentación formal e temas como o da orfandade ou o angst xuvenil, constantes en boa parte da obra da húngara, xa están presentes neste traballo premiado na Seminci.
O filme co que chegou a internacionalización
Mészáros foi unha sensación en 1975, gañando a Berlinale e sendo nomeada ao Oscar. Adopción, un moi persoal relato sobre os vencellos maternofiliais, é unha das súas grandes fitas.
Subscrición ao boletín de novidades